Balatonvilágosi Szivárvány Óvoda

 8171 Balatonvilágos, Iskola u. 2.

Telefon: 88/480 032

E-mail: vilagosovi@gmail.com

**-----------------------------------------------------------------------------------------------------------------**

Tárgy: 2024.évi költségvetés szöveges indoklása

**Tisztelt Képviselő-testület!**

Óvodánkban a foglalkoztatottak létszáma 10 fő: 5 óvodapedagógus (Pedagógus I. kategóriában), 3 fő dajka, 1 fő pedagógiai asszisztens, illetve egy részmunkaidős (4órás) takarítónő.

 **A személyi juttatásokat illetően az alábbi változásokkal szükséges számolnunk:**

A **GARANÁLT BÉRMINIMUM 326.000 FT-**RA NÖVEKEDIK EBBEN AZ ÉVBEN, AMI ÉRÍNTI AZ OKTATÁST ÉS NEVELŐMUNKÁT KÖZVETLENÜL SEGÍTŐK (3 FŐ DAJKA, 1 FŐ PEDAGÓGIAI ASSZISZTENS) BÉREIT. A DAJKÁK ESETÉBEN A BRUTTÓ BÉREKHEZ SZÁMOLTUNK A **10%-OS BÉRKIEGÉSZÍTÉSSEL** IS, MELYET A TAVALYI ÉVBEN IS MEGSZAVAZOTT ÉS ELFOGADOTT A KÉPVISELŐ-TESTÜLET.

TARTÓS TÁVOLLÉT MIATT 1 FŐ ÓVODAPEDAGÓGUS ÁLLÁS HATÁROZOTT IDŐRE BETÖLTHETŐ LENNE, ÍGY **BETERVEZTÜNK PLUSZ EGY FŐ ÓVODAPEDAGÓGUS BÉRT, PEDAGÓGUS I. KATEGÓRIÁBAN.**

EGYÉB SZEMÉLYI KÜLSŐ JUTTATÁSKÉNT, 1 FŐ SNI-S GYERMEK ELLÁTÁSÁRA, MEGBÍZÁSI SZERZŐDÉSSEL **UTAZÓ GYÓGYPEDAGÓGUS** ILLETMÉNYÉT TERVEZTÜK BE.

A **13. HAVI JUTTATÁST** IDÉN IS BETERVEZTÜK 11 FŐVEL SZÁMOLVA.

Balatonfőkajáról 2 személynek, Enyingről, Balatonbozsokról és Siófokról (összesen 5 főnek) **közlekedési költségtérítését,** kilométerenként 30 Ft-tal terveztük be.

2024. évre 20.000Ft/fő **munkaruha** pénzzel számoltunk 11 főre.

A 2011. évi CXC. törvény 62 §(1) bek. k) pontja szerinti, valamennyi pedagógus számára kötelező hét évenkénti pedagógus-továbbképzés. Erre az évre **vásárolt közszolgáltatásként** **2 fő óvodapedagógus tanfolyami továbbképzésére** terveztünk be összeget.

**Szakmai tevékenységgel összefüggő kiadásként folyóiratként** Az óvodai vezetési ismeretek mellé beterveztünk egy óvodai adminisztrációs csomagot, amely jelentős mértékben könnyítené meg az előttünk álló alapdokumentumok átdolgozását. A legfrisseb jogszabályi előírásoknak megfelelve, kötelező mellékleteket tartalmazva intézményünkre adaptálhatóan. (SZMSZ, Házi rend, Gyakornoki szabályzat)

**Egyéb különféle információs szolgáltatásként** a rendszergazda illetménye mellett, 2024.szeptemberétől egy óvodai adminisztrációs és fejlesztő programot **(OVPED)** szeretnénk mindhárom csoportban bevezetni, így sokkal átláthatóbb rendszerben tudnánk dolgozni a csoportos adminisztrációkat illetően.

**Egyéb üzemeltetési szolgáltatások** között beterveztük az udvari játékok felülvizsgálatát, ugyanis 2024. augusztusában lejár a 2 éves érvényességük. A többi szolgáltatásnál az előző évhez képest 10%-os emelkedéssel számoltunk.

**FEJLESZTÉSEK, FELÚJÍTÁSOK**

A Balatonvilágosi Szivárvány Óvoda 2024. évi költségvetésébe tervezett beruházásokat, fejlesztéseket mellékletként csatoltam a bekért árajánlatokkal, melyek még a tavalyi árakat tartalmazzák. A 2024.évi költségvetésben 10%-kos emelkedéssel számoltam.

**A beruházások** egyik meghatározó eleme az intézmény fűtésének **hűtő-fűtő klíma berendezésekkel** történő korszerűsítése, mellyel a kötelező opcionális fűtési lehetőség kritériumának is eleget tennénk. Számos szakmai felmérés érhető el, mely igazolja, hogy jelentős megtakarítást lehet elérni a klímával kombinált fűtéssel.

A gyakori javítási igény miatt, mely hosszú távon nem gazdaságos és kényelmetlenséggel is jár, beterveztem az intézmény Ficánka csoport **redőnyeinek cserjét műanyagról alumíniumra.** Megvalósulása esetén évekig problémamentes lenne a redőny. Mellékletben csatoltam az erre vonatkozó árajánlatot.

**Ingatlan karbantartásba** a Napocska csoport, valamint a konyha és helyiségeinek tisztasági festését tervezetem be és erre irányulóan kértem árajánlatot. A továbbiakban forgó rendszerben, egy-egy csoportszobát szeretnék kifestetni, így 3 évente minden csoportra sor kerül. **Gépkarbantartásra** a szerelési költségek miatt is volt szükséges terveznem. (Pl. mosógép, mosogatógép, szárítógép meghibásodása stb.)

A **konyhai eszközök pótlását** elsősorban azok elhasználódása tette szükségessé.

Az **óvodai textíliák** (ágynemű, kéztörlő, lepedő, asztalterítő) szintén nagyon megkoptak, szétfoszlottak az elmúlt évek során. Az ágyneműket, törülközőket szeretnénk **vasalható jelekkel** ellátni, ami segítség lenne a gyerekeknek, a kollégáknak az eligazodásban.

**A fogmosópoharak, ivópoharak** cseréjét is az elhasználódás indokolja.

A csoportonként 1 db **szelektív hulladékgyűjtő** beszerzése a Zöld Óvoda cím elnyeréséhez szükséges kritériumrendszer egyik eleme. Intézményünk **zászlójának cseréjét** is beterveztem a költségvetésbe. amely igen megkopott, elszakadt az időjárás viszontagsága miatt.

Köszönöm a Képviselő-testület eddigi támogatását az óvoda működtetése és mindennapi feladataiban való közreműködését illetően.

Kérem a költségvetés tervezet megvitatását, és elfogadását!

Szöllősi Erika

 Igazgató

Balatonvilágos, 2024. január 18.